recursal/SuperWikiNEXT-32B huggingface dataset:
*Dette er en artikkel om gata Akershusstranda i Oslo. For området, se Akershusstranda*

**Akershusstranda** er en gate som går på sjøsiden av Akershus festning i Oslo. Gaten går fra gaten Rådhusplassen ved Rådhusbryggenes Utstikker 1, gjennom området som også heter Akershusstranda, forbi Vippetangkaia der de går fra å være en bilgate til en gågate, før den til slutt blir til Skippergata i krysset med Myntgata ved Grev Wedels plass. Tidligere var Akershusstranda en del av E18 hvor den var det østlige løpet. Rådhusgata var det vestlige løpet. Med omleggingen av E18-systemet fikk veien og området vesentlig mindre trafikk. Langs gaten ligger en rekke bygg (skur) eid av Oslo Havn KF. I dag inngår hele Akershusstranda i Havnepromenaden og i den forbindelse har den vestlige siden av gaten blitt dekorert med symboler fra morsealfabetet.

* Akershusstranda splitter av fra Langkaia og går fra å være bilvei til å bli en gang- og sykkelsti.Akershusstranda splitter av fra Langkaia og går fra å være bilvei til å bli en gang- og sykkelsti.
* Etter den ble en del av Havnepromenaden har Akershusstranda blitt utsmykket med symboler fra morsealfabetet.Etter den ble en del av Havnepromenaden har Akershusstranda blitt utsmykket med symboler fra morsealfabetet.
* Fler av Oslo Havns gamle skur langs Akershusstranda har blitt gjort om til spisesteder.Fler av Oslo Havns gamle skur langs Akershusstranda har blitt gjort om til spisesteder.

Historie
--------

I 1897 kjøpte Oslo kommune strandlinjen rundt Akershus Festning fra den Norske stat. Fram til det gikk det kun en enkel gangsti rundt festningsområdet. Oslo Havnevesen planla å bygge et moderne kaianlegg på Vippetangen og trengte en ordentlig vei som kunne binde sammen øst- og vest-siden av havnen i Oslo. Veiearbeidet ble påbegynt i 1899 samtidig som byggearbeidet på Vippetangkaia og havnebanen startet. Før byggearbeidet startet var strandlinjen rundt Akershus Festning ganske smal, spesielt på vestsiden, så veiprosjektet krevde et omfattende sprengnings- og oppfyllingsarbeid. Havnebanen åpnet i 1907 og gikk parallelt med Strandgata rundt Akershushalvøya, fram til den ble lagt ned i 1980.

* Sprengingsarbeid langs Akershusstranda i 1899.Sprengingsarbeid langs Akershusstranda i 1899.
* Akershusstranda i 1902 etter sprengningsarbeidet var ferdig.Akershusstranda i 1902 etter sprengningsarbeidet var ferdig.
* Akershusstranda og Havnebanen som sirkler rundt tuppen av Akershus festning.Akershusstranda og Havnebanen som sirkler rundt tuppen av Akershus festning.

Referanser
----------

1. ↑  «Akershusstranda - Oslo Havn». *www.oslohavn.no* **(norsk)**. Arkivert fra originalen 27. juni 2018. Besøkt 27. juni 2018.

Litteratur
----------

* Oslo byleksikon

Eksterne lenker
---------------

* Oslo kommunes bydelsoversikt

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Lokalhistoriewiki **·** Sentralt stedsnavnregister
 |
**Ivo Rüegg** (født 15. april 1971) er en sveitsisk bobkjører som har konkurrert internasjonalt siden 2000. Han vant fem medaljer i verdensmesterskap: to gull (to-manns i 2009, fire-manns i 2009), to sølv (to-manns i 2007 og blandalag i 2009) og bronse (blandalag i 2007). 

Rüegg konkurrerte under vinter-OL 2010 i Torino, der han kom på åttendeplass i to-mannsrennet og niende i firemannsrennet. 

Han vant verdenscupen i to-mannsøvelsen 2009 – 2010. 

Han deltok under vinter-OL 2010 i Vancouver. Der kom han på 4.-plass i toerbob sammen med Cédric Grand og på 6.-plass i firerbob sammen med Thomas Lamparter, Cédric Grand og Beat Hefti.

Eksterne lenker
---------------

* (de) Ivo Rüegg – Munzinger Sportsarchiv Rediger på Wikidata

* (en) Ivo Rüegg – Olympics.com Rediger på Wikidata

* (en) Ivo Rüegg – Olympic.org Rediger på Wikidata

* (en) Ivo Rüegg – Olympedia Rediger på Wikidata

* (en) Ivo Rüegg – Sports-Reference (OL-resultater – arkivert) Rediger på Wikidata

* (en) Ivo Rüegg – IBSF Rediger på Wikidata
* Bobteam Ivo Rüegg Arkivert 2. mars 2010 hos Wayback Machine.

|  |  |
| --- | --- |
| Oppslagsverk/autoritetsdata | Munzinger (sport)
 |
Skålsølje i messing fra Ål i Hallingdal. Foto Anne-Lise Reinsfelt / Norsk Folkemuseum, NF.1915-1470.
Skålsølje med samme grunnform som en slangesølje, forgylt sølv med påsatt filigran, innkjøpt i 1896 i Bygland i Aust-Agder. Foto Anne-Lise Reinsfelt / Norsk Folkemuseum, NF.1896-1914.
**Skålsølje** er en støpt sølje med hel bunnplate der runde skåler utgjør et hovedelement i dekoren. Skålsøljen er bare kjent fra Norge. Den har hatt stor utbredelse i Norge. Det kan tyde på en høy alder, og den har vært brukt på Østlandet fra Gudbrandsdalen til Setesdal og i Hordaland. Den eldste formen har seks store skåler plassert i ring og har en form som minner om bolesøljer. Disse ble laget både i messing og bronse, og det slike søljer er kjent fra jordfunn i Hallingdal, Telemark og Setesdal. Dekoren på skålsøljer er utviklet videre med flere skåler og andre elementer som filigran, påsatte kruser eller hengende løv. I Setesdal og Telemark er det også brukt skålsøljer med samme bunn som slangesøljer.

I et skifte fra Flatdal i Telemark er det i 1667 nevnt en *augesylgje*, og dette er nok et annet navn brukt for skålsølje. og i skifter fra Telemark i 1790-årene er det nevnt skålsøljer både med og uten hengende løv.

Referanser
----------

1. ↑  Berge (1925) spalte 351.
2. ↑  Berge (1925) spalte 350.
3. ↑  Noss (2008) s. 46.

Litteratur
----------

* Berge, Rikard (1925): *Norskt bondesylv*. Risør. Opptrykk utgitt av Noregs Boklag 1975. ISBN 82 522 0102 4
* Noss, Aagot (2008): *Stakkeklede i Setesdal. Byklaren og valldølen.* Oslo. ISBN 978-82-7099-477-9

Eksterne lenker
---------------

* Se skålsøljer i DigitaltMuseum

|  |  |
| --- | --- |
| Oppslagsverk/autoritetsdata | Store norske leksikon **·** KulturNav
 |
**Frederikssundmotorvejen** er en motorvei på Sjælland i Danmark. Veien går fra Motorring 4 i retning mot Motorring 3, den er 3 kilometer lang og ble bygget i årene 1967–1968. Denne korte motorveien skulle være første etappe av en lengre motorvei, slik det fremgikk av en rapport fra 1963 om en motorvei fra København til Frederikssund. 

På bakgrunn av rapporten vedtok Folketinget i 1967 og 1968 å bygge strekningen mellom Motorring 3 og Motorring 4, men på grunn av et statlig byggestopp ble strekningen mellom Ring 3 og Motorring 3 ikke bygget.

* Rødovre motorvei   til København, Helsingør, Rødby, Gedser
* Veikryss 1 1 Ejby
* Ballerup motorvei  til Ballerup, Ishøj
* Veikryss 2 2 Smørum
* Veikryss 3 3 Tværvej motortrafikkvei

 
* motorvei Frederikssundmotorvejen 3 etape (planlagd byggestart 2026, klar 2031)

* Veikryss 5 5 Gundsømagle (2031)
* Veikryss 6 6 Stenløse (2031)
* Veikryss 7 7 Ølstykke  (2031)
* Veikryss 8 8 Rørbæk (2031)
* Veikryss 9 9 Frederikssund S motortrafikkvei  (2031)
* Veikryss 10 10 Frederikssund N (2031)

Eksterne lenker
---------------

* Vejdirektoratet om Frederikssundmotorvejen (dansk)
**Muhammed Khan Junejo** (1932–1993) var statsminister i Pakistan.

Han var født i Sindhri i Sind. Junejo startet sin politiske karriere i en alder av 21. I 1962 ble han valgt som medlem av provinsforsamlingen i Vest-Pakistan fra *Sanghar*. Han ble utnevnt til minister i Vest-Pakistans kabinett i juli 1963 og hadde ansvaret for helse, grunnleggende demokrati og lokalt styre, arbeid, kommunikasjon og jernbane.

Etter at partiløse valg ble holdt for nasjonal- og provinsforsamlingene i 1985 ble Muhammed Khan Junejo oppnevnt til statsminister av general Zia ul Haq. Men han ble avløst 29. mai 1988 av presidenten som brukte egenrådig makt gitt under det *8. tillegget*. 

Junejo ble valgt til medlem av nasjonalforsamlingen i 1990 og døde av alvorlig sykdom i 1993.

Referanser
----------

1. 1 2   Munzinger Personen, oppført som Mohammad Khan Junejo, Munzinger IBA 00000017592, besøkt 9. oktober 2017[Hentet fra Wikidata]

Eksterne lenker
---------------

* Pakistans krøniker


|  |  |  |
| --- | --- | --- |
| Forgjenger:**Zulfikar Ali Bhutto** | **Pakistans statsminister**(1985–1988) | Etterfølger:**Benazir Bhutto** |

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** GND **·** LCCN **·** Munzinger (iba)
 |
**Södra Sunderbyn** (lulesamisk: *Sunndegille*) er et tettsted i Luleå kommune i Norrbottens län i landskapet Norrbotten i Sverige. I 2010 hadde tettstedet 2 977 innbyggere.

Nordøst for tettstedet, mellom riksvei 97 og Malmbanan, ligger Sunderby sjukhus, som ble bygd i forbindelse med at man på 1990-tallet slo sammen sykehusene i Luleå og Boden. I Södra Sunderbyn ligger også Sunderby folkhögskola.

Ved det nye området Hammaren vokser tettstedet nesten sammen med Gammelstaden og trafikkeres av bybusser fra Luleå lokaltrafik. Södra Sunderbyn betraktes stadig mer som en bydel til Luleå.

Sport
-----

I Sunderbyn driver Sunderby SK virksomhet innen ishockey, fotball, skiidrett og basketball. Spesielt innen basketball har idrettslaget gjort det godt. Blant annet kommer landslagsspillerne John Rosendahl og Joel Nordin opprinnelig fra Sunderby SK.

Referanser
----------

1. 1 2   (på sv) *Statistiska tätorter 2020, befolkning, landareal, befolkningstäthet per tätort*, Statistiska centralbyrån, 24. november 2021, Wikidata Q112914414,
2. ↑  «Ortnamn lulesamiskt område». *Sametinget* **(svensk)**. Besøkt 27. august 2023.
3. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 22. april 2016.

  


| * v
* d
* r
Luleå kommune i Norrbottens län i Sverige |
| --- |
|  | Alvik **·** Antnäs **·** Avan **·** Bensbyn **·** Bergnäset **·** Brändön **·** Bälinge **·** Ersnäs **·** Gammelstaden **·** Jämtön **·** Kallax **·** Karlsvik **·** Klöverträsk **·** Luleå **·** Måttsund **·** Persön **·** Rutvik **·** Råneå **·** Södra Sunderbyn |  |

|  |  |
| --- | --- |
| Oppslagsverk/autoritetsdata | GeoNames
 |
Puma i California
**Puma** var et brasiliansk bilmerke, produsert av en rekke forskjellige firmaer opp gjennom tiden. Det ble brukt på løps- og sportsbiler.

Det hele startet med noen løpsbiler bygget av Genaro ‘Rino’ Malzoni, en bonde med interesse for motorsport. Han bygget en bil som han kalte Malzoni GT for bruk i løp i Brasil i 1965. Selskapet *Sociedade de Automoveis Lumimari* ble startet i 1966 av Malzoni og andre, og de bygget 35 biler det første året og 125 året etter. I 1966 ble selskapet omdøpt til *Puma Veiculos e Motores*, og bilen ble hetende Puma GT.

De brukte motorer fra Vemag, selskapet som bygde DKW i Brasil. Vemag ble kjøpt av Volkswagen, og fra 1968 ble Malzoni GT bygget på den brasilianske Volkswagen Karmann-Ghia-plattformen. 

Fram til 1985 ble Puma-biler bygget av dette selskapet, i noen hundre eksemplarer i året. Andre modeller ble utviklet, og noen ble eksportert til Sør-Afrika. Selskapet hadde økonomiske problemer etter oljekrisen på 1970-tallet og brann og oversvømmelse i lokalene.

I 1985 ble bilmerket solgt til Araucária Vehicles, som ikke hadde noen suksess med produksjonen. I 1991 opphørte produksjonen totalt.

Eksterne lenker
---------------

* Offisielt nettsted Rediger på Wikidata

* (en) Puma vehicles – kategori av bilder, video eller lyd på Commons Rediger på Wikidata
* Fanside (engelsk)
Telttak på tårnet til Vår Frue kirke i Trondheim.
**Telttak** er en arkitektonisk betegnelse på tak som har tre eller flere trekantede takflater, som oftest fire, som danner en spiss øverst oppe. Hvis taket har kvadratisk grunnflate blir det ofte kalt «pyramidetak» i stedet for telttak. Telttak kan være høye eller svært lave.

Telttak på tårnet på Gamle Aker kirke i Oslo.
Den i og for seg misvisende betegnelsen telttak har sitt opphav i de gamle telttypene med én eneste teltstang plassert midt i teltet for å holde duken oppe, men brukes i dag bare for permanente tak på bygninger, ikke tak av duk eller presenning, eller tak på telt.[]

Telttak er som ofte brukt i kirketårn, som i Norge tradisjonelt har vært bygget med tilnærmet kvadratisk grunnflate. I noen tilfeller finnes telttak på andre bygninger med tilnærmet kvadratisk grunnflate, særlig tårnliknende bygninger. For eksempel er det telttak på det brede, massive tårnet som er en del av bygningen som huser de kulturhistoriske samlingene ved Bergen Museum. Sentraltårnet på Vikingskipshuset på Bygdøy har også et telttak, eller altså et pyramidetak.[]

Referanser
----------

1. 1 2  Håvard Hagen (14. april 2013). «Pyramidertak». Store norske leksikon. Besøkt 3. desember 2015.
Kart over Køge Bugt Motorvejen, markert med blå farge
**Køge Bugt Motorvejen** (M10) er en 26 kilometer lang motorvei mellom Gamle Køge Landevej og Ølby som er en del av europaveinettet E20 / E47 / E55. Motorveien ble bygget i årene 1969 – 1980 og ble på nesten hele strekningen bygget med 6 filer, hvilket mange dengang mente var alt for meget i forhold til trafikken. I dag er motorveien Danmarks mest trafikkerte veistrekning med om lag 70 000 biler i døgnet og i 2010 forventet man at trafikken skulle passere 120 000 biler i døgnet.

Motorveien ble utvidet mellom Hundige og Greve Syd i september 2008. På en del av denne strekningen er det nå som det første sted i Danmark 10 filer. Innen innvielsen av disse ekstra filene ble der fra blant annet HUR uttrykt ønske om å fortsette utvidelsen helt frem til Køge.

* Avedøre, felles trasé til Køge → til  Københavns lufthavn og Malmö
* Veikryss 25 25  Vallensbæk Strand  til Buddinge
* Veikryss 26 26  Ishøj 243
* Ishøj  til Vangede
* Veikryss 27 27  Hundige
* Veikryss 28 28  Greve
* Veikryss 29 29  Mosede Strand 217
* Veikryss 30 30  Karlslunde Strand
* Veikryss 31 31  Solrød Strand  til Helsingør
* Veikryss 32 32  Køge ferge
* Køge til Odense og Esbjerg

Eksterne lenker
---------------

* Vejdirektoratet om Køge Bugt Motorvejen (dansk)
**Siri Rom** (født 17. mars 1918, død 13. november 2002) var en norsk skuespillerinne som var ansatt en årrekke ved Det Norske Teatret.

Teater
------

Hun debuterte i Falkbergets Teater før hun ble ansatt ved Trøndelag Teater fra 1940 til 1943, ved Det nye Teater fra 1944 til 1945 og siden 1946 ved Det Norske Teateret. På scenen hadde hun roller som blant annet Hedvig i *Vildanden*, Gunvor i Alf Prøysens *Trost i taklampa* (1952), Yvonne i Bertolt Brechts *Mor Courage* (1955), Nola i *Kom heim, vesle Sheba*, videre i Arthur Millers *Frakt under havet* og Finn Carlings *Gitrene*. På 1980-tallet hadde hun roller som Herlofs-Marte i *Anne Pedersdotter* og Hønse-Lovisa i *Ungen*. Hun har også hatt enkelte regioppgaver på scenen.

Film
----

Hun filmdebuterte i 1945 i *Rikard Nordraak* og medvirket gjennom i sin karriere i ca. 20 filmer (alle biroller). Av notable filmopptredener kan en nevne rollen Torsøia i *Bør Børson Jr.* (1974) og *Bør Børson 2* (1976), samt rollen som bygdejenta Elise *Trost i taklampa* (1955). Vi[*hvem?*] husker henne som budeia Gurine i Ivo Caprinos dukkefilm om Reveenka fra 1962 hvor hun forteller eventyret om Reveenka til eventyrsamleren Peter Christen Asbjørnsen som kommer på besøk. I 1973 spilte Rom rollen som Marta i TV-serien *Blokk 12, Oppgang C*. Hun hadde i 1993 en liten rolle i *Secondløitnanten*, som også var hennes siste.

Referanser
----------

1. 1 2 3   «Begravde i Oslo», besøkt 3. september 2019[Hentet fra Wikidata]
2. ↑   Internet Movie Database, IMDb-nummer nm0738564, besøkt 13. juli 2016[Hentet fra Wikidata]
3. ↑   Norsk biografisk leksikon, nbl.snl.no[Hentet fra Wikidata]

Eksterne lenker
---------------

* (en) Siri Rom på Internet Movie Database Rediger på Wikidata

* (no) Siri Rom hos Sceneweb Rediger på Wikidata

* (sv) Siri Rom i Svensk Filmdatabas Rediger på Wikidata

* (en) Siri Rom hos The Movie Database Rediger på Wikidata
* Siri Roms filmer - filmfront.no

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** Geni **·** VIAF
 |
*Skansemyren Idrettsplass*  
 Foto: LK. Gloppestad, 2008 
Skansemyren i 1928.  Foto: Anders Beer Wilse 
**Skansemyren** er et boligområde ved Bergen sentrum. Det lille boligstrøket ligger ca. 180 moh og består av eneboliger og leiligheter.

Fløibanen har et stopp her. Skansemyren er kjent for Skansemyren idrettsplass med mange forskjellige og ulike treningsaktiviteter som aktivt blir brukt av bergenserne. Det populære løpet Tine-stafetten blir arrangert her hvert år.

Langs østsiden av idrettsplassen går veien Byfjellene (*«Kamveien»*) med bom som fører opp til sørsiden av Fløyfjellet som blir brukt for folk som velger å gå opp til Fløyen. Det er ikke lov å kjøre opp, med unntak av Fløibanen A/S, som bruker veien til nyttetransport til toppen av fjellet. I tillegg bruker turgåere noen veier som går opp og ned fra Fløyen og Bergen sentrum forbi Skansemyren. Sagbruket *Sagen* ligger like nord for Skansemyren på Fløyveien nedenfor Fløisvingene. Det er herfra alt vedlikehold av skogsområdene foregår av *Bergens Skog- og Træplantningsselskap*.

Eksterne lenker
---------------

* (no) Nordre Skansemyren i Bergen byarkiv
* (no) Søre Skansemyren i Bergen byarkiv
* (no) Skansemyren idrettsplass i Bergen byarkiv
* (nb) BT – En perle for friidrettsfolket
**Markus Vangen** (født 24. september 1995) er en norsk stand-up-komiker og radioprogramleder fra Oslo. Fra 1. januar 2022 er han ansatt i NRKs humor- og underholdningssatsing på podkast.

Vangen studerte radio og lydproduksjon ved Danvik Folkehøgskole i 2014/15. Gjennom skolen fikk han praktikantopphold og senere ansettelse som programleder i Radio Metro. Der lagde han blant annet podkasten *Ukast med Tarjei og Markus* som ble nominert i kategorien *Årets Humor* under Prix Radio 2016. Senere ble Vangen nominert i kategorien *Årets Unge Radioprofil* under Prix Radio 2019 for arbeidet som programleder i Radio Metro..

Ved siden av radioarbeidet begynte Vangen høsten 2016 å studere journalistikk ved Høgskolen i Oslo og Akershus. På samme tid startet han å drive med stand-up-komedie, og holdt forestillinger en rekke steder i Norge. 10. oktober 2017 debuterte han på scenen på Latter i Martin Lepperød og Henrik Farley sitt show *Alt er lov*..

30. juli 2021 satt Vangen sammen med Jesper Breen opp forestillingen *Velkommen Tilbake* som en del av *Oslo Humorfest*.

I mars 2021 forlot Vangen Radio Metro, og startet som podkastprodusent for NRK P3. Der produserte han blant annet radioprogrammet *Lekekassa* og podkasten *Berrum & Beyer snakker om greier*. Vinteren 2021/22 var Vangen også vikarprogramleder for en rekke P3morgen-sendinger. I januar 2022 ble Vangen fast ansatt i NRK.

Sommeren 2023 var Vangen programleder for Reiseradioen på NRK P1.

Referanser
----------

1. 1 2  Weiberg-Aurdal, Jan Magnus (23. desember 2021). «NRK Underholdning og P3 ruster opp podkast-redaksjonen - ansetter disse fem». *Medier24*. Besøkt 20. januar 2022.
2. 1 2  Lund, Tonje Grønning (15. september 2021). «Produsent i NRK P3 – Danvikåret var gøy og ekstremt lærerikt». *Danvik FHS*. Besøkt 20. januar 2022.
3. ↑  «De siste PRIX Radio-nominasjonene er klare!». *Radiodager.no*. 26. august 2016. Arkivert fra originalen 15. september 2016. Besøkt 6. september 2016.  «Arkivert kopi». Arkivert fra originalen 15. september 2016. Besøkt 20. januar 2022.
4. ↑  Lomeland, Pål (17. juni 2019). «Disse bidragene er videre til finalen i Prix Radio». *Radiodager*. Besøkt 20. januar 2022.
5. ↑  «Radioelev Markus er blitt stand-up-artist». *Danvik FHS*. 18. oktober 2016. Besøkt 20. januar 2022.
6. ↑  Janssen, Mina Ridder-Nielsen (18. oktober 2017). «HiOA-student på Latter». *Journalen*. Besøkt 20. januar 2022.
7. ↑  «Markus Vangen og Jesper Breen ønsker dere alle velkommen tilbake, med sitt splitter nye humorsjåvv!». *Facebook*. 23. juli 2021. Besøkt 20. januar 2022.
8. ↑  Simonsen, Endre (15. juni 2023). «Flere profiler gjør comeback i NRK: Disse blir med i Reiseradioen i sommer». *Medier24*. Besøkt 27. august 2023.
**Paradestraße undergrunnsstasjon** er en undergrunnsstasjon på Berlins undergrunnsbanenettverk. Paradestraße er på linjen U6. Stasjonen ligger i Tempelhof i Tempelhof-Schöneberg under gaten Tempelhofer Damm.

Stasjonen ble åpnet 10. september 1927 under navnet *Flughafen* som sørlig endestasjon for CII-linjen (nåværende U6). Det opprinnelige navnet var på grunn av nærheten til Tempelhof lufthavn. I løpet av 1930-årene ble lufthavnen ombygget og fikk ny inngang, som lå nærmere *Kreuzberg undergrunnsstasjon* (nåværende Platz der Luftbrücke undergrunnsstasjon) Denne forandringen gjorde at Kreuzberg fikk navnet Flughafen og Paradestraße fikk sitt nåværende navn.


| **Forrige stasjon** |   |  Berlins undergrunnsbane |   | **Neste stasjon**
 |
| --- | --- | --- | --- | --- |
| Platz der LuftbrückeAlt-Tegel |  | U6 |  | TempelhofAlt-Mariendorf |

Eksterne lenker
---------------

* (en) U-Bahnhof Paradestraße (Berlin) – kategori av bilder, video eller lyd på Commons Rediger på Wikidata
**Haraldsplass Serio Ung** er fra 1. januar 2023 et barnevernstiltak med avdelinger i Bergen og i Agder. Haraldsplass Serio Ung overtok virksomheten til **Haraldsplass Barnevern**, hvis første avdeling ble startet opp på Garnes i Bergen i 1987. 

Dagens avdelinger i Bergensområdet ligger i Arna bydel, på Askøy og i Bjørnafjorden kommune. I Agder er det avdelinger i Kristiansand, Mandal og Valle. Administrasjonen er lokalisert på Haraldsplass i Bergen, hvor også Familie- og oppfølgingsavdeling er plassert.

Haraldsplass Serio Ung er en ideell organisasjon og eies av Haraldsplass Diakonale Stiftelse, som blant annet også eier virksomheter innenfor områdene sykehus, psykiatri, høyskole og sykehjem. Haraldsplass Diakonale sykehus er den største virksomheten. Haraldsplass Serio Ung har avtaler om å levere ulike tjenester innen barnevern til stat og kommuner.

Blant tjenestetilbudet er institusjonsplasser, avlastning, botrening, ettervern og oppfølging i hjemmet. Målgruppen er barn og unge i alderen 13–18 (22) år som trenger bistand fra det offentlige enten for å få endret omsorgssituasjon og/eller å få behandling for atferdsproblemer. Haraldsplass Serio Ung har ca 130 ansatte som ivaretar oppgavene, hvor en overvekt av de ansatte har faglig bakgrunn som barnevernpedagoger, sosionomer og vernepleiere.

Historikk
---------

Barnevernsenteret startet opp som Garnestangen Ungdomshjem i 1987.

Referanser
----------

1. ↑  Byrknes, Astrid Aarhus (29. desember 2022). «Haraldsplass Serio Ung er ny virksomhet fra 1.januar 2023». *Haraldsplass Barnevern*. Besøkt 3. april 2023. «Det har gjennom høsten 2022 arbeidet med en virksomhetsoverdragelse fra 1.1.23 av Haraldsplass Barnevern til Haraldsplass Serio Ung. Arbeidet med virksomhetsoverdragelsen er ivaretatt av en egen prosjektgruppe med representanter fra arbeidsgiver og arbeidstakerorganisasjonen samt verneombud. | Haraldsplass Diakonale Stiftelse kjøpte våren 2022 selskapet Serio Ungdomssenter AS i Agder. Selskapet ble deretter registrert og godkjent som ideelt AS med egne vedtekter i tråd med Stiftelsens verdigrunnlag og formål. Selskapet ble registrert som Haraldsplass Serio AS. Gjennom virksomhetsoverdragelsen har selskapet fått navnet Haraldsplass Serio Ung AS.»

Eksterne lenker
---------------

* (no) Offisielt nettsted Rediger på Wikidata
* (no) Haraldsplass Serio Ung i Bergen byarkiv

Portal: Bergen

|  |  |
| --- | --- |
| Oppslagsverk/autoritetsdata | Bergen byleksikon **·** Brønnøysundregistrene
 |
**Flekkefjord Kajakklubb** (stiftet 1. november 1968) er et særidrettslag fra Flekkefjord.

Stiftelsen skjedde etter at faren til Olaf, Carl Søyland ville ut å padle og henvendte seg til Norges Padleforbund for å få kjøpt en plastkajakk. Han ville få en ekstra kajakk om han tok initiativet til å starte en klubb, noe Carl tente på, og inviterte til stiftelsemøte den 1. november 1968 i stua til familien Søyland. Et dusin interessert ungdom møtte opp og klubben ble stiftet med Carl Søyland som den første formannen i klubben. I løpet av kort tid var de 60–70 aktive medlemmer men hadde bare to kajakker, noe som medførte mye venting på tur i kajakken. I 2008 hadde alle (170–180) aktive hver sine kajakker.

Kjente medlemmer
----------------

* Einar Rasmussen 4 VM-gull i K2, K4 og K1 1000m.
* Olaf Søyland 2 VM-gull i K2 og K4 1000m.
* Ingeborg Rasmussen 1 VM-gull i K1 Maraton
* Eirik Verås Larsen 5 VM-gull i K2 1000m. og Maraton K1 1000m. 2 OL-gull og 1 OL-sølv K1 1000m.

Referanser
----------

1. ↑  Om Klubben: Historie[*død lenke*] på FlekkefjordKajakklubb.no Besøkt 15. juli 2012.
2. ↑  Ble snytt for OL-medalje[*død lenke*] på Farsunds-Avis.no Besøkt 15. juli 2012.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Apokope** (fra gresk ἀποκοπή, «avkutting») betegner i språkvitenskapen bortfall av lyder eller stavelser sist i ord. Ofte skyldes bortfallet at stavelsen tidligere var trykksvak. Hvis en for eksempel sammenligner latin *lup[us]* (ulv) med fransk *loup*, ser en at den siste stavelsen i latin har falt helt bort i dagens fransk.

I norske dialekter er det to kjerneområder for apokope: Trøndelag og Nordland. I Nordland er apokopen på sitt sterkeste, hvor så godt som alle trykksvake e-er er forsvunnet. I Trøndelag er det ikke apokope i såkalte jamvektsord.

Her er et eksempel på ulik grad av apokope i infintiv:

| Norrønt | Trøndelag | Nordland |
| --- | --- | --- |
| *å líka, å kasta*(inf. lang rotstavelse) | *å lik', å kast'*(apokope) | *å lik', å kast'*(apokope) |
| *å bera, å vera*(inf. kort rotstavelse) | *å bærra/bårrå, å værra/vårrå* o.l.(ikke apokope) | *å bær', å vær'*(apokope) |

Apokope er ikke et fenomen som er begrenset til infinitiver. En mye brukt eksempelsetning for å illustrere apokope i dens kjerneområde er:

* *E sku' te Fausk' å kjøp' kak' førr ei kron'.*

Her vises apokopen til fulle i:

* Preteritum (*sku'*)
* Infinitiv (*kjøp'*)
* Substantiv (*kak'*  og *kron'*)
* Stedsnavn (*Fausk'*)

Andre norske dialekter har ikke apokope i stavelsen nærmest trykkstavelsen, men i stavelser lenger bak, f.eks. *båtan* (båtane).

Se også
-------

* Kløyvd infinitiv
* Jamvekt

Fotnoter
--------

1. ↑  I yngre trøndermål og i byene kan man også finne de apokoperte formene **å bær', å vær'**.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |
En blended whisky av merket Ballantine's.
**Blended whisky**, er et produkt av en blanding av forskjellige typer whiskyer og noen ganger også rent kornsprit, fargestoffer og smakstilsetninger. Det er generelt et produkt blandet av en eller flere single malt whisky av høyere kvalitet med billigere brennevin og andre ingredienser. Sprit med høy prosent og uten aldring er mye billigere å produsere enn vanlig whisky eller single malt whisky, og er ofte det blended består mest av sammen med mer høykvalitets whisky og andre ingredienser tilsatt som smakstilsetning. Dette gir et rimeligere ferdigprodukt, selv om det også finnes dyre "premium" varianter.

De fleste cocktailer og blandede drinker som inneholder whisky er laget med rimelige blended whiskyer i stedet for dyrere whiskyer, først og fremst fordi de andre ingrediensene gjør smaken til whiskyen mindre kritisk for den generelle smaken av drikken. Imidlertid øker nå serveringstedenes bruk av førsteklasses brennevin i blandede drinker for høyne inntekter, og bedre smaken.

Noen eksempler på blended whisky er Canadian Club, Canadian Mist, Jameson, Ballantine's, Seagram's Seven, Kessler Whisky, Hibiki og forskjellige Scotch whisky blended som selges under merkevaren Johnnie Walker.

Referanser
----------

1. ↑  «Definition of BLENDED WHISKEY». *www.merriam-webster.com* **(engelsk)**. Besøkt 11. juni 2021.
2. ↑  «What Is the Difference Between Single Malt and Blended Whisky?». *Serious Eats* **(engelsk)**. Besøkt 11. juni 2021.
3. ↑  «Blended Whisky - The Whisky Guide» **(engelsk)**. 27. juli 2020. Besøkt 11. juni 2021.

Se også
-------

* Whisky
* Maltwhisky
* Single malt
* Grain whisky
* Liste over skotske whiskydestillerier

|  |  |
| --- | --- |
| Oppslagsverk/autoritetsdata | Encyclopædia Britannica **·** BBC Things
 |
| Medaljeoversikt |
| --- |
| Konkurrerte for Canadas flagg Canada |
| Kjelkehockey |
| Paralympiske vinterleker |
| Sølv | 2018 Sør-Koreas flagg Pyeongchang | Kjelkehockey |
| Bronse | 2014 Russlands flagg Sotsji | Kjelkehockey |
| VM i kjelkehockey |
| Gull | 2017 Sør-Koreas flagg Gangneung | Kjelkehockey |
| Sølv | 2015 USAs flagg Buffalo | Kjelkehockey |

**Ben Delaney** (født 23. august 1996 i Ottawa) er en canadisk kjelkehockeyspiller. Han har to paralympiske medaljer i kjelkehockey for Canada, og to VM-medaljer.

Bakgrunn
--------

Delaneys funksjonshemming skyldes at han ble diagnostisert med beinkreft da han var 12 år gammel, og amputerte venstre bein over kneet. Han begynte med kjelkehockey i Ottawa Sledgehammers i 2010, og debuterte på det canadiske landslaget i 2013.

Idrettskarriere
---------------

Han deltok på Canadas lag som vant World Sledge Hockey Challenge 2013, og han fikk bronse i kjelkehockey under Paralympiske vinterleker 2014. 

I 2015 fikk Canada bronse i World Sledge Hockey Challenge, og de fikk sølv i VM i kjelkehockey 2015, der USA vant finalen med 3-0. De vant Turin Para Ice Hockey International Tournament 2015, og fikk sølv i begge World Sledge Hockey Challenge-turneringene i 2016. Canada kom på andreplass i Stillehavsmesterskapet i kjelkehockey (IPC Pan-Pacific Championship) i 2016, etter tap 1-4 mot USA i finalen.

I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 

I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.

Referanser
----------

1. ↑  Hockey Canada - *Ben Delaney*, besøkt 30. mars 2018.
2. ↑  IPC - *Ben Delaney*, besøkt 30. mars 2018.
3. ↑  Team USA Hockey - *2016 IPC Pan-Pacific Championship*, besøkt 30. mars 2018.

Eksterne lenker
---------------

* Biografi hos IPC
* Profil hos Hockey Canada
* Profil hos Canadas paralympiske komité
* Profil hos Pyeongchang 2018 Arkivert 30. mars 2018 hos Wayback Machine. (PL 2018)
* Profil hos Sochi2014.com Arkivert 30. mars 2018 hos Wayback Machine. (PL 2014)
* Presentasjon ved paralympiske vinterleker 2014
Dragefjellet sett fra Fløyen. 
**Dragefjellet** er den nordlige del av høydedraget Sydneshaugen i strøket Sydnes i Bergen. Dragefjellet het opprinnelig Sydnesfjellet, men fikk sitt nåværende navn etter leken med drager («buedraker»). Dette skyldes trolig at vinden tok godt på Dragefjellspynten og at dragenes flukt ikke ble hindret. Det var flere slike dragehauger i byen.

På Dragefjellet var det også et rettersted, dette ble flyttet litt lengre sør til Rakkerhaugen (Sydneshaugen) i 1645.

Fra begynnelsen av 1800-tallet drev Ditmar Meinert brudd på Dragefjellet med uttak av stein som ble brukt til ballast. Kommunen satte på slutten av 1800-tallet i gang steinuttak i større målestokk fra Dragefjellet, blant annet for bygging av kaianlegg.

I 1891 ble folkeskolen Dragefjellet Skole bygget på tomten etter Meinerts gamle steinbrudd. Skolen ble nedlagt 1980 og ble overtatt av Universitetet i Bergen. Fra 1995 har Dragefjellet skole huset Det juridiske fakultet.

Referanser
----------

1. 1 2  Hartvedt, Gunnar Hagen (1994). *Bergen byleksikon*. Oslo: Kunnskapsforlaget. ISBN 8257304859.

Eksterne lenker
---------------

* (no) Dragefjellet i Bergen byarkiv
* (no) Dragefjellsbakken i Bergen byarkiv
* (no) Dragefjellstrappen i Bergen byarkiv

|  |  |
| --- | --- |
| Oppslagsverk/autoritetsdata | Bergen byleksikon
 |
**Eldreombudet** var et norsk statlig forvaltningsorgan som eksisterte fra 2020 til 2023.

Eldreombudet ble opprettet av Stortinget i 2020 og hadde som hovedoppgave å fremme eldres interesser overfor offentlige og private og følge med på utviklingen i eldres situasjon.

Det var regjeringen Solberg som høsten 2019 tok initiativ til å etablere Eldreombudet.

Eldreombudet var lokalisert til Ålesund, sammen med Senter for et aldersvennlig Norge. Forvaltningsorganet ble ledet av et eldreombud som ble åremålsbeskikket av Kongen i statsråd for en periode på seks år, uten adgang til gjenoppnevnelse. Bente Lund Jacobsen ble i februar 2020 beskikket som eldreombud.

I 2022 besluttet regjeringen Støre å legge ned Eldreombudet med virkning fra 1. juli 2023.

Se også
-------

* Barneombudet

Referanser
----------

1. ↑  NRK (14. juni 2022). «Eldreombudet». *NRK*. Besøkt 1. juli 2023.
2. 1 2  «Prop. 64 L (2019–2020)». Regjeringen Solberg. 27. mars 2020. Arkivert fra originalen 12. mai 2021. Besøkt 12. mai 2022.
3. 1 2  «Etablering av nasjonalt eldreombud». Regjeringen Solberg. 23. august 2019. Archived from the original on 27. mars 2020. Besøkt 12. mai 2022. CS1-vedlikehold: Uheldig URL (link)
4. ↑  «Norge får sitt første eldreombud». Regjeringen Solberg. 28. februar 2020. Arkivert fra originalen 12. mai 2022. Besøkt 12. mai 2022.
5. ↑  «Avvikling av Eldreombodet» **(norsk nynorsk)**. Regjeringen Støre. 12. mai 2022. Arkivert fra originalen 12. mai 2022. Besøkt 12. mai 2022.

Eksterne lenker
---------------

* Offisielt nettsted Rediger på Wikidata
Tornekrattet i bortekamp mot Aalesund, 2003

**Tornekrattet** er en uavhengig og upolitisk supporterklubb for Molde Fotballklubb. Den ble startet etter cupfinalen i 1994 av en gruppe kalt «Granlia-gjengen». På Molde Idrettspark (gamle Molde Stadion) sto Tornekrattet plassert øverst på vestre ståtribune. I dag er supporterklubben plassert på inngang 13 på Aker Stadion, bak det vestre målet. Den er i dag en av de eldste supporterklubbene i Norge. Tornekrattet har i dag ca. 1000–1100 medlemmer.

Tifogruppen Krattet Tifo fikk 3.-plass i supporterutmerkelsen Gullblusset i avdelingen for supporterklubber over 500 medlemmer, for tifoen de presenterte under cupfinalen 2005.

Ledere for Tornekrattet
-----------------------

* 1994–1998: Sverre Eilert Mauseth
* 1999: Tom Sande
* 2000: Ronny Koteng
* 2001–2002: Arne Kleveland
* 2003–2006: Tor Melsæter
* 2007–2012: Eva-Brit Mauseth
* 2012–2013: Oddmund Bjerkeset
* 2014: Eivind Aanes
* 2015–2017: Svein Erik Jenset
* 2018–: Reidar Sandblåst

Eksterne lenker
---------------

* Tornekrattet
*For andre betydninger, se: Fløyfjellet*

**Fløyheia** er en liten fjelltopp rett nord for Arendal sentrum, lett synlig fra byens havn. Via heis fra Torvet er stedet blitt en del av Arendal sentrum. Arendal kommune er utbygger for området som markedsføres under navnet *Fløybyen*. Fløyheia er Arendals flotteste utsiktsplass som er tilgjengelig via trapp opp fra Hylleveien, ovenfor Arendal torv. I forbindelse med det nye kontorbygget for statsforvalteren er det bygget ny heis fra Torvet til Fløyheia omtalt som Glassheisen.

Bebyggelse
----------

På Fløyheia ligger nå et nytt bygg med kontor for Statsforvalteren i Agder. Her lå tidligere Arendal Sjømannsskole som i mer enn 50 år et kjent landemerke over byen Arendal. Et par bygningselementer fra skolen er bevart, bl.a. skolens aula samt tårnet der den praktiske navigasjonsundervisningen foregikk.

På Fløyheias østre side ligger det tidligere Fylkeshuset i Aust-Agder som nå tilhører Agder fylkeskommune. 

På heias høyeste punkt ligger telemasta - et av byens landemerker fra siste halvdel av 1900-tallet.

Historie
--------

På Fløyheia var det montert en vindfløy i seilskutetida som gjorde det mulig å se hvilken retning vinden hadde. Dette var et viktig hjelpemiddel for manøvrering av skipene som skulle seile inn og ut av havna. Gamle fotografier viser at det også var vindfløy på Feierheia, en annen hei nær ved Arendal sentrum. Vindfløya ga heia navn. 

Arendal brannvesen hadde lenge et utsiktstårn over byen på nedre del av Fløyheia. Branntårnet står der fremdeles, men er i dag et kulturminne.

Kilder
------

* Johan Christian Brorson Frøstrup og Johan Christian Frøstrup jr.: Arendal byleksikon. Friluftsforlaget. isbn=82-91495-08-4

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**DSC Jaipur Literature Festival** er en årlig litteraturfestival som har blitt avholdt i den indiske byen Jaipur side 2006. Festivalen ble beskrevet som Asias største litteraturfestival, av Miranda Seymour i *Mail on Sunday* den 10. august 2008 som «the grandest literary Festival of them all» («den mest storslåtte litterære festivalen av dem alle»).

The Diggi Palace Hotel er hovedarenaen for festivalen. Den avholdes i januar måned hvert år i Jaipur i Rajasthan, vanligvis i «Hall of Audience» og havene til Diggi Palace i byens sentrum. Den feirer fortreffeligheten i Rajasthani, indisk og internasjonalt forfatterskap.

Festivalens direktører er forfatterne Namita Gokhale og William Dalrymple og den er produsert av Sanjoy Roy fra Teamwork Productions. Festivalen er et initiativ fra Jaipur Virasat Foundation etablert av Faith Singh, opprinnelig som en del av Jaipur Heritage International Festival i 2006, og utviklet til en selvstendig litteraturfestival som kunne stå på egne ben i 2008. JVFs Community Director Vinod Joshi er dens regionale rådgiver. Jaipur Heritage International Festival er et initiativ fra Jaipur Virasat Foundation. Alle eventer på festivalen er gratis og det selges ingen billetter.

Festivalen fikk internasjonal mediaomtale i 2012 på grunn av en rekke hendelser knyttet til Salman Rushdie og kontroversene knyttet til *Sataniske vers*. I de seneste årene har den fått kritikk fra media og overdrivelser på grunn av oppfattningen av elitisme irrelevans, kommersialisering av litteratur og avhengighet av kjendiser.

Referanser
----------

1. 1 2  «Writes of passage». *Hindustan Times*. India. 30. januar 2008. Arkivert fra originalen 15. november 2013. Besøkt 23. april 2008.
2. ↑  Literacy in India & the Jaipur Literature Festival Arkivert 10. desember 2013 hos Wayback Machine. 25. januar 2010. "Today [25 Jan 2010] marks the end of the 5th annual Jaipur Literature Festival .. First organized in 2005.."
3. ↑  Burke, Jason (20. januar 2012). «Salman Rushdie pulls out of Jaipur literary festival over assassination fears». *The Guardian*. England. Besøkt 20. januar 2012.
4. ↑  «In the throes of joy». *The Hindu*. India. 20. januar 2006. Arkivert fra originalen 20. oktober 2008. Besøkt 12. august 2008.
5. ↑  «Looking for something special? Try treasure hunting in India». KiwiCollection.com. Arkivert fra originalen 2. juni 2008. Besøkt 22. april 2008.  «Arkivert kopi». Archived from the original on 2. juni 2008. Besøkt 27. mars 2013. CS1-vedlikehold: Uheldig URL (link)
6. ↑  Banker, Ashok (30. januar 2012). «Luetic Marxists For Levite Maharajahs». *Outlook India*. Besøkt 27. april 2012.
**Pål Kulø Lønseth** (født 7. februar 1970) er sjef for Økokrim og en norsk jurist og tidligere politiker (Arbeiderpartiet).

Bakgrunn og virke
-----------------

Lønseth er utdannet cand.jur. fra Universitetet i Bergen, og har vært blant annet dommerfullmektig ved Asker og Bærum herredsrett 2000–2001, statsadvokat ved Oslo statsadvokatembeter 2001–2005, juridisk rådgiver for FN i Afghanistan 2005–2006 samt statsadvokat ved Det nasjonale statsadvokatembetet for bekjempelse av organisert og annen alvorlig kriminalitet 2006–2009, hvor han blant annet var aktor i saken mot Erik Fallo.

Han var statssekretær for justis- og beredskapsminister Grete Faremo fra 2009 til regjeringsskiftet etter stortingsvalget i 2013. I 2013 ble han partner og leder for granskningsenheten i PricewaterhouseCoopers i Norge.

I juni 2020 ble han utnevnt til sjef for Økokrim.

Referanser
----------

1. 1 2 3  *Aftenposten*, 22. juni 2013, side 37-38
2. ↑  Pressemelding (16. oktober 2013). «Offisielt frå statsrådet 16. oktober 2013 kl. 10.00». *regjeringen.no*. Statsministerens kontor. Besøkt 17. oktober 2013.
3. ↑  «Pål K. Lønseth ny leder for Gransking i PwC». PwC. 15. november 2013. Arkivert fra originalen 30. november 2016. Besøkt 30. november 2016.
4. ↑

Eksterne lenker
---------------

* (no) regjeringen.no Statssekretær Pål K. Lønseth
| Medaljeoversikt |
| --- |
| Konkurrerte for Storbritannia Storbritannia |
| Friidrett: |
| Friidrett U23-EM i friidrett |
| Gull | Esbo 2023 |  400 m |
| Friidrett U20-VM i friidrett |
| Gull | Cali 2022 |  400 m |
| Bronse | Cali 2022 |  4x400 m |
| Friidrett U20-EM i friidrett |
| Sølv | Tallinn 2021 |  400 m |

**Yemi Mary John** (født 3. mai 2003) er en britisk friidrettsutøver som representerer Woodford Green Essex Ladies. Hennes fremste internasjonale meritter er seier på 400 meter under U23-EM i 2023 og under U20-VM i 2022.

Idrettskarriere
---------------

### 2021

John ble engelsk U20-mester på 400 meter i juni 2021. Hun deltok i Britisk mesterskap i friidrett 2021, men ble slått ut i forsøksheatet på 400 meter. Hun ble tatt ut til å delta i U20-EM i friidrett 2021, og ble der nummer to på 400 meter, bak Kornelia Lesiewicz. Hun satte der personlig rekord med 53,06 sekunder.

### 2022

Under London Indoor Games vant hun 400 meter i klassen for U23 og senior. Hun ble nummer seks på 400 meter under Britisk mesterskap i friidrett innendørs 2022, og ble tatt ut til å delta i VM i friidrett innendørs 2022, der hun deltok på 4 x 400 meter stafett. Det britiske laget kom der på femteplass. I mai deltok hun i den nasjonale konkurransen under Diamond League-stevnet i Birmingham, og kom der på tredjeplass på 400 meter. Hun ble engelsk U20-mester på 400 meter i juli 2022. Under U20-VM i friidrett 2022 i Colombia vant hun 400 meter med ny personlig rekord på 51,50 sekunder. Hun deltok også på 4 x 400 meter stafett, det det britiske laget fikk bronse.

### 2023

I forbindelse med studier på University of Southern California deltok hun i NCAA-mesterskapet i friidrett innendørs i mars 2023, men ble slått ut i forsøksheatet på 400 meter. Laget hennes kom på fjerdeplass på 4 x 400 meter stafett. Hun ble nummer fem på 400 meter under Pac 12 Championships, og ble slått ut i semifinalen på 400 meter under NCAA-mesterskapet utendørs. Under Britisk mesterskap i friidrett 2023 ble hun nummer tre på 400 meter, og hun vant 400 meter under U23-EM i friidrett 2023 med ny personlig rekord på 51,04 sekunder.

Referanser
----------

1. 1 2 3  World Athletics - *Yemi Mary John - Results*, besøkt 17. juli 2023.

Eksterne lenker
---------------

* (en) Yemi Mary John – World Athletics Rediger på Wikidata

* (en) Yemi Mary John – Power of 10 Rediger på Wikidata
* (en) Yemi Mary John – University of Southern California Athletics
**Torstein Bae** (født 3. april 1979 i Oslo) er en norsk sjakkspiller og jurist.

Bae har kommentert sjakk for NRK siden 2013, herunder en rekke VM i langsjakk, hurtigsjakk, lynsjakk, fischersjakk og sjakk-OL i 2014. Han var også kommentator under verdenscupen på skøyter i 2019. Han ble i 2020 tildelt Riksmålsforbundets TV-pris for sitt formidlingsarbeide.

Til daglig arbeider han som talsperson og leder for formidling i Flyktninghjelpen. Han var før dette leder for global internrevisjon samme sted. Før dette var han konsernsjef i Alt Legalt AS og advokat og managing partner i Advokatfirmaet Legalis AS og Legal24 Advokatfirma AS i Oslo. Han har også ledet fagutvalg for flyktning- og humanitærrett i Den internasjonale juristkommisjon norsk avdeling (ICJ-Norge).

Bae ble i 2007 tildelt tittelen Internasjonal mester i sjakk etter at han gjennom god innsats i Politiken Cup i Helsingør kom over 2 400 i rating. Han hadde allerede i 2002 oppfylt kravene til turneringsprestasjoner (tittelnormer) etter at han blant annet ble nummer tre i Landsturneringen NM i sjakk 2001. Bae representerte Norge i junior-VM i 1997 og EM individuelt 2002. Han deltok på det norske landslaget i sjakk-OL i 2002 og 2012. Bae vant det åpne NM i 2000 og det åpne NM i hurtigsjakk 2003 etter seier mot blant andre Magnus Carlsen

Bae var president i Norges Sjakkforbund fra 2004 til 2007 og sonepresident i FIDE 2006-2010.

Bae er medlem av Schakklubben av 1911. Han vant NM for lag med klubben i 2016. Fra 2009 til 2013 drev han firmaet Sjakkhuset sammen med WIM Silje Bjerke og GM Torbjørn R. Hansen.

Etter terrorangrepene i Norge 22. juli 2011 begynte han å engasjere seg politisk og meldte seg inn i Østensjø SV. Der ble han raskt leder. Det var han frem til 2017.

Bae er sønn av høyesterettsadvokat Ole Jakob Bae.

Referanser
----------

1. ↑   www.dagsavisen.no[Hentet fra Wikidata]
2. ↑   www.riksmalsforbundet.no[Hentet fra Wikidata]
3. ↑  «Torstein Bae: Språkentusiasme er nøkkelen». *Riksmålsforbundet*. 20. desember 2020. Besøkt 11. april 2021.
4. ↑  Rett24. «Torstein Bae gir seg i Legalis». *Rett24* **(norsk)**. Besøkt 11. april 2021.
5. ↑  «Nytt liv i fagutvalget for flyktning- og humanitærrett – ICJ-Norge» **(engelsk)**. Arkivert fra originalen 11. april 2021. Besøkt 11. april 2021.
6. ↑  «Norsk Sjakkblad 2000/3» (PDF). Arkivert fra originalen (PDF) 1. januar 2022. Besøkt 1. januar 2022.
7. ↑  Rett24.no: Torstein Bae gir seg...
8. ↑  Kjelstrup, Karl Andreas (14. juni 2016). «Ble norgesmester for første gang på 80 år». *Nordre Aker Budstikke* **(norsk)**. Besøkt 11. april 2021.
9. ↑  «Sjakk-SV-eren som oser Nedre Ullern Høyre» **(norsk)**. Besøkt 8. november 2018.

Eksterne lenker
---------------

* (en) Torstein Bae – FIDE Rediger på Wikidata

* (en) Torstein Bae – chessgames.com Rediger på Wikidata

* (en) Torstein Bae – OlimpBase Rediger på Wikidata

* (en) Torstein Bae – 365Chess.com Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI
 |
Flagg / logo benyttet siden VM i friidrett innendørs 2022.
Flagg / logo brukt under VM i friidrett 2019.
IAAF-flagget / logoen
Utøvernes flyktningelag benytter det olympiske flagget ved deltakelse i olympiske leker.
**Utøvernes flyktningelag** er et nasjonsnøytralt lag som tillater at flyktninger kan delta i internasjonale mesterskap. I deltakelser i olympiske leker benyttes betegnelsen **Équipe olympique des réfugiés – EOR**. 

I internasjonale mesterskap i friidrett benyttes betegnelsen **Athlete Refugee Team - ART**.

Initiativet ble første gang gjennomført under sommer-OL 2016, der de deltok som Det olympiske flyktninglaget.

Utøvernes flyktningelags deltakelser i internasjonale mesterskap (utvalg)
-------------------------------------------------------------------------

### Olympiske leker

* Sommer-OL 2016 (Det olympiske flyktninglaget (ROT))
* Sommer-OL 2020 (Det olympiske flyktninglaget (EOR))

### Verdensmesterskap i friidrett

* VM i friidrett 2017
* VM i stafetter 2017
* VM i terrengløp 2019
* VM i friidrett 2019
* VM i stafetter 2019
* VM i friidrett 2022
* VM i friidrett innendørs 2022
* VM i friidrett 2023

### Kontinentale mesterskap

* Afrikamesterskapet i friidrett 2018
* Afrikamesterskapet i friidrett 2022
* EM i friidrett 2022

### Aldersbestemte internasjonale mesterskap

* U18-VM i friidrett 2017
* U20-VM i friidrett 2018
* Sommer-EYOF 2019
* U20-VM i friidrett 2020
* Sommer-EYOF 2022

Se også
-------

* Individuelle olympiske utøvere
* Autoriserte nøytrale utøvere
* Olympiske utøvere fra Russland

Referanser
----------

1. ↑  IAAF - *"Sport is for peace" - the example of the Athlete Refugee Team*, besøkt 15. august 2018.
2. ↑  «Entry Lists by Country and Event» (PDF). IAAF. Besøkt 19. september 2019.
Hasselbakken fra Askerveien
Hasselbakkens hovedinngang
Hasselnøtten på Hasselbakken
**Hasselbakken** er en villa i *Askerveien 47*, Asker sentrum. Den er lokaler for Asker frivilligsentral. Hasselbakken er også kjent som et kunstnerhjem ettersom ekteparet Kitty og Gustav Wentzel eide huset og bodde her fra 1892 til 1901. Ekteparet eide i denne tiden også Wentzel-hytta på Vardåsen i Asker. 

Eiendommen, som er i sveitserstil, ble bygd i 1884 av bonden og forretningsmannen Knud Asker (1819–1906) på Østre Asker gård. Asker kommune kjøpte villaen i 1992, og brukte den først til lokaler for Asker kulturskole, fra 2009 til frivilligsentral. 

Plassen foran villaen fikk i 2010 navnet *Wentzels plass*. Serveringsstedt i huset kalles *Kitty's kafé*. Gustav Wentzel utførte tre veggmalerier i villaen. Disse ble på 1980-tallet donert til Asker kommune av villaens daværende eiere, og står per 2010 i den gamle herredsstyresalen på Venskaben.

Eksterne lenker
---------------

* (en) Hasselbakken – kategori av bilder, video eller lyd på Commons Rediger på Wikidata
* askerbibliotek.no: *Det gamle Asker*
* asker.frivilligsentral.no: *Historie*